**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIV. 3/ožujak 2019.

Sve mi je jasnija važnost povijesti za naše vrijeme. Svake povijesti, osobito povijesti duhovnosti koja se zrcali u književnosti. Koliko li je samo moje znanje povijesti svjetske književnosti još tijekom studija bilo ograničeno već i zbog toga što su bile ideološki zacrtane granice unutar humanističkog područja jer je ono moglo utjecati na formiranje vjerovanja i uvjerenja, na postavljanje nepoželjnih pitanja! I upravo mi je proširenje tih granica pomoglo u mom duhovnom i vjerskom životu jer mi je potvrđivalo ono što me je katolička vjera učila. Književnost, koja odražava svjetonazor, duh i duhovnost autora i vremena, a istovremeno i njihove posljedice precizno ocrtane duhovnim zakonima, može nam biti od velike pomoći u odgoju danas. Samo kada bismo to shvatili. Zapravo, začuđujuća mi je ta nebriga i zapostavljanje te povijesti u pripremanju kateheta danas. Zahvaljujući toj našoj nebrizi, agresivni sekularizam, kao nekad komunizam, može koristiti umjetnost u zatupljivanju generacija umjesto da im ona otvori perspektivu prema cjelovitoj istini.

Evo samo dva primjera za ogled.

Sjećam se da je u mojoj srednjoškolskoj čitanci, u poglavlju o humanizmu, kao vjesnik toga novog doba bio naveden Pico de la Mirandola i njegovo djelo *Govor o dostojanstvu čovjeka*. Nikom nije palo na pamet da provjeri što u njemu piše. A to što piše daleko je od svake materijalističke komunističke filozofije. U njemu se poziva na pobožanstvenje čovjeka [magij](https://hr.wikipedia.org/wiki/Magija)om i kabalom i tvrdi da se [Isusovu](https://hr.wikipedia.org/wiki/Isus_Krist) božansku narav može najbolje dokazati pomoću njih. No, je li to daleko stvarnom duhu komunizma? Uopće nije jer jednako tako čovjeka stavlja u žarište, odvodi od istine i spušta biblijsku priču o Novom Jeruzalemu u zemaljske okvire obećavši utopijski poredak savršenog društva – raja na zemlji u kojem je čovjek božanstvo i u kojem su neki sebi zaista uzeli ulogu bogova. Franz Werfel (1890. – 1945.), austrijski pisac židovskog podrijetla spominjao se u okviru →

**BOŽJA RIJEČ – RIJEČ ŽIVOTA**

*Evo, šaljem vas kao ovce među vukove. Budite dakle mudri kao zmije, a bezazleni kao golubovi!*

*Mt 10,16*

→ avangarde, skupnog naziva za umjetničke pokrete koji se javljaju na početku 20. stoljeća, a čije je glavno obilježje odricanje od kršćanske tradicije, smisla, morala, ljepote, razuma i istine. Ni riječi nije bilo o njegovu odustajanju od takvog zastranjenja ni o njegovu priznanju odgovornosti za svijet zbog takvog stava i ponašanja kad je vidio u što se to razaranje svake logike i istine pretvorilo: “Na sebi i na drugima doživio sam mnoge vrste oholosti. Kako sam u svojoj mladosti neko vrijeme i sam tome pripadao, iz vlastita iskustva mogu priznati da nema bezobraznije, prezirnije, vragom opsjednutije oholosti koja više izjeda od oholosti avangardnih umjetnika i radikalnih intelektualaca koji pucaju od tašte strasti da su duboki, mračni, teški, te da nanose bol. Praćeni zabavno-srditim podsmijehom nekih filistara, mi smo bili najneugledniji ložači pakla u kojem se sada peče čovječanstvo.“ Za takav stav je potrebna katarza. On ju je prošao. Sam je bio izvrgnut nacističkim progonima zbog kojih je dospio u Lurd, gdje je proveo jedno vrijeme i saznao o događajima iz 19. stoljeća, o kojima je obećao pisati ako sretno stigne u SAD. Stigao je i ispunio obećanje. Napisao je roman *Bernanrdičina pjesma*, po kojem je snimljen i film. U djelu „Između gore i dolje“, iz kojega je i gore citirana Werfelova misao, iznosi, između ostaloga, spoznaju da našu budućnost ne određuje horizontala, nego vertikala, odnos između *gore* i *dolje*. A stanje je našeg odnosa prema tim stvarnostima danas u svijetu takvo kao i u njegovo vrijeme, što izvrsno uobličuje u završnim rečenicama romana *Pronevjereno nebo*: “Duše nam naše ne žele više vjerovati u svoju nerazorivost te time ni u svoju vječnu odgovornost. Pronevjereno nebo jest velika prijevara i pogrješan iznos našega vremena. Zbog pronevjerena neba računi se uopće ne mogu svesti niti dovesti u red, ni u politici, ni u gospodarstvu, jer sve ljudsko proistječe iz istoga izvora. Sustavno i dosljedno bezbožni svijet jest slika bez perspektive. A slika bez perspektive jest plošnost u sebi. Bez perspektive sve je plošno, sve je besmisleno. U posvemašnjoj besmislenosti su i sama naša naravna ljudska prava besmislena, pa i samo pravo da nas nitko nema pravo ubiti. Dosljedno, danas postoji samo jedno jedino pravo, naime tzv. moć činjenica ili pak zakon džungle. I nepobjedivo će toliko vladati dokle god bude naš →

**PRONAĐI SVOJ LIJEK**

** *Računajmo, dakle, da je u nama palača neizmjernog bogatstva: cijela građevina od dragog kamenja, onakva kako dolikuje takvom Gospodinu, i da vi pridonosite tome da bude takva (…) jer nema zgrade takve ljepote kao što je čista duša i puna kreposti…*

*Pouzdajmo se u Boga koji nas ljubi više nego što sami sebe ljubimo.*

*Ne shvaćam strah pred sotonom kad možemo zazivati Boga pred kojim sotona dršće. Sav naš napor malo koristi ako se ne prestanemo pouzdavati u sebe i umjesto toga sve svoje pouzdanje ne polažemo u Boga.*

Sv. Terezija Avilska

**POZIV NA TRIBINU**

**TEMA:** Važnost riječi i Riječi

**O TEMI ĆE GOVORITI** : prof. dr. sc. Zrinka Jelaska i dr. sc. Nada Babić

**ČETVRTAK, 21. ožujka 2019. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

→ suvremenik ono što on jest. A kako nije kadar vjerovati ni u kakvu nerazorivost ili besmrtnost, on već ispovijeda đavolsko vjerovanje. Za njega je sve prolazno i ništa nije trajno; priroda mu pokazuje kako je to prolazno zapravo samo izmet te sve prelazi u trulež. I tako je za našeg suvremenika zapravo sve u biti izmet. Ništa u toj činjenici nije kadra promijeniti ni Crkva, misli li ona samo na svoje samoočuvanje kao institucije, te ne bude li zahvaćena jednim neslućenim novim mističnim žarom i ognjem.”

Zato sa sigurnošću tvrdi: „Snagom prastaroga krvnog i suštinskog srodstva upravo kao Židov osjećam da imam pravo na sljedeće mišljenje: Svijet koji sebe naziva civiliziranim može se duševno iscijeliti samo ako iznova pronađe put do pravoga kršćanstva. Zašto? Žestit će se zvonari ovostranoga svjetonazora. Jer Kristovo učenje, to dublji uvid mora priznati, ne samo da nije iscrpljeno, već se jedva može i naslutiti. Jer svojim metafizičkim i etičkim vrijednostima nadmašuje svaki → astronomski pokret sadašnjice. Jer nezgrapne realne barbare i opsjednute interesente u Europi i okolici stavlja pred sveti paradoks: `Živi protiv svojih interesa za istinu i život!` Ali i u svjetovnom se smislu mora shvatiti da spas čovječanstva nikada ne može proizići iz filozofskih sustava, teozofskih kružoka, sekti i djelića religija, već iz samo jednoga, općega i sveobuhvatnoga poimanja vjere“

Nije li ovo pobudno razmišljanje za nas katolike? Smijemo li se mi povlačiti pred svijetom umjesto da mu naviještamo Krista živeći onako kako Krist od nas traži?

Osobito kad je riječ o odricanju u korizmi. Zašto se ne bismo odrekli svoga bježanja od odgovornosti za svijet i domovinu koji su nam darovani? U to se uklapa i ljubav prema bližnjemu koji je danas najpotrebniji istine, čak kad toga nije ni svjestan.

(M.G.)

IZ INTERVJUA S KARDINALOM GERHARDOM MÜLLEROM

“Ne smijemo pogriješiti tako što ćemo, kako svijet postaje svjetovniji, davati iste takve odgovore. Crkva nije samo važna zbog svojih odgovora na društvene i ekološke probleme. To su sekundarna pitanja. Prvi i najvažniji zadatak Crkve jest privesti ljude Bogu. Tko je s Bogom može iz te pozicije doprinijeti razvoju društva. Ne možemo zamijeniti Crkvu Isusa Krista, sakramente, s društvenom organizacijom.

**“Ne smijemo griješiti time što ćemo na sekularizaciju svijeta odgovoriti sekularizacijom Crkve. Crkva mora biti vidljiv znak veće stvarnosti i svjedočiti da čovjek ima veći poziv, vidjeti Boga među zajednicom svetih. To je čovjekov najveći poziv.”**…

[Kardinal Müller... u mirovini - Quo Vadis Croatia](https://www.quovadiscroatia.com/kardinal-muller-u-mirovini/)

[https://www.quovadiscroatia.com ›](https://www.quovadiscroatia.com/kardinal-muller-u-mirovini/)

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: a<http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** [matija@net.hr](mailto:matija@net.hr)